วิศวะ สจล.-ม.แสตมฟอร์ดดันงานวิจัยสู่ สตาร์ทอัพ
เมื่อวันที่ 5 ต.ค. ที่ ม.นานาชาติแสตมฟอร์ด อาคารเอ็กซ์เชน จัดงาน 4 พลังขับเคลื่อนดิจิตอลสตาร์ทอัพไทยสู่เวทีโลก โดยเป็นความร่วมมือระหว่างม.นานาชาติแสตมฟอร์ด, สำนักงานส่งเสริมอุตสาหกรรมซอฟต์แวร์หรือ SIPA, ฮิวส์ตัน เทคโนโลยีเซ็นเตอร์ และคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) โดย รศ.ดร.คมสัน มาลีสี คณบดีคณะวิศวกรรมศาสตร์ สจล. กล่าวว่า แต่ละปีคณะวิศวะมีผลงานวิจัยโดยนักศึกษาปี 4 ปีละ 600 ชิ้น นศ.ปริญญาโทและเอกอีก 400 ชิ้น สำหรับปี 2558 มีผลงานที่โดดเด่น ที่จะเข้าร่วมโครงการสตาร์ทอัพ 2 โครงการ ได้แก่ เครื่องวัดความอ่อน-แก่ของทุเรียนด้วยคลื่นไมโครเวฟ โดย ผศ.ดร.ศรวัฒน์ ชิวปรีชา อาจารย์ภาควิชาวิศวกรรมโทรคมนาคม และนักศึกษาคณะวิศวะ ซึ่งได้เหรียญทองแดง จากเวทีสิ่งประดิษฐ์ระดับโลกจากประเทศสวิตเซอร์แลนด์ แต่ขณะนี้ตัวเครื่องยังไม่สามารถผลิตขายในเชิงพาณิชย์ได้ จึงนำมาต่อยอดในโครงการนี้ เพื่อให้ ม.นานาชาติแสตมฟอร์ด ช่วยดูเรื่องช่องทางการตลาด นอกจากนี้ ยังมีผลงาน หุ่นยนต์จอมพิทักษ์ ซึ่งเดินลาดตระเวนได้แทนเจ้าหน้าที่รักษาความปลอดภัย หากเกิดเหตุผิดปกติจะส่งสัญญาณไปยังสถานีตำรวจ ซึ่งเหมาะกับสังคมสูงวัยของประเทศไทย,นายฮันส์ กูลิค อาจารย์สาขาวิชาผู้ประกอบการใหม่ ม.นานาชาติแสตมฟอร์ด กล่าวว่า ทางมหาวิทยาลัยจะเข้ามาช่วยพัฒนาแผนธุรกิจให้กับธุรกิจสตาร์ทอัพให้ประสบความสำเร็จ โดยตั้งเป้าที่จะช่วยดูแลประมาณ 60 โครงการ ในเบื้องต้นโครงการที่ สจล.เสนอมาทั้งสองโครงการมีแนวโน้มจะพัฒนาได้.
ม.นานาชาติแสตมฟอร์ด อาคารเอ็กซ์เชน จัดงาน 4 พลังขับเคลื่อนดิจิตอลสตาร์ทอัพไทยสู่เวทีโลก โดยเป็นความร่วมมือระหว่างม.นานาชาติแสตมฟอร์ด, สำนักงานส่งเสริมอุตสาหกรรมซอฟต์แวร์หรือ SIPA
นานาชาติแสตมฟอร์ด,คมสัน มาลีสี,ฮันส์ กูลิค,สวิตเซอร์แลนด์,ศรวัฒน์ ชิวปรีชา